Povestea lui Sisu, maidanezul furăcios. Cum a ajuns să fie adoptat.
Sisu, un cățel maidanez din SUA a încercat să fure de 5 ori un unicorn de pluș. Exasperat, patronul magazinului a apelat la Serviciul de Control al Animalelor. În cele din urmă, Sisu a primit cadou unicornul de pluș și au fost amândoi adoptați.
O poveste de dragoste inedită vine din Carolina de Nord. Un maidanez îndrăgostit până peste cap de un unicorn de pluș a furat jucăria de cinci ori dintr-un magazin.Exasperat de câinele furăcios, patronul magazinului a chemat Serviciul de Control al Animalelor. Doar că o angajată inimoasă a înțeles că nu poate să despartă cei doi iubiți, drept urmare i-a cumpărat cățelului Sisu plușul mult dorit.Povestea are happy ending: Sisu și unicornul au fost adoptați de o familie din zonă și trăiesc fericiți… pe podeaua din bucătărie!